આ પ્રસંગે પ્રવચન કરતાં મુખ્યમંત્રીએ જણાવ્યું હતું કે, ગુજરાતમાં પ્રવાસન ઉદ્યોગના સાતત્યપૂર્ણ વિકાસ માટે રાજ્ય સરકારે અસરકારક પ્રવાસન નીતિ બનાવી છે, જેને પરિણામે રાજ્યમાં પ્રવાસન ઉદ્યોગને વેગ મળ્યો છે. સરકારની પારદર્શક સ્પષ્ટ નીતિઓને કારણે રાજ્યમાં પ્રવાસન ક્ષેત્રે મહત્તમ મૂડીરોકાણ થઈ રહ્યું છે. રાજ્યમાં દેશ-દુનિયાના પ્રવાસીઓ વિવિધ પર્યટન સ્થળોની મુલાકાતે આવી રહ્યા છે, જેથી સ્થાનિક કક્ષાએ રોજગારીની વિપુલ તકોનું નિર્માણ થઈ રહ્યું છે.